Wasiirka hawlaha guud oo meel fagaare ah kala hadlay dadweynaha ku dhaqan tuulada Kal-Sheekh ee u dhaxaysa Ceel-afwayn iyo Ceerigaabo, isaga oo kamid ahaa weftigii madaxweynaha ee safarka loogu magac daray Tabantaabo ee Xog ogaal u noqoshada xaallada abaarta ku maray gobollada bariga Somaliland ayaa hadalka wasiir Marreexaan oo dhinacyo kala duwan khuseeyey waxaa kamid ahaa amuuraha uu ka hadlay taageero iyo hagar la’aan uu sheegay in wasiirrada wasaaradda maalliyadu la garab istaagtay kolkii loo magacaabay xilka wasaaraddan, oo culayska ugu badan ee uu dareemayay ahayd deynta iyo dhaqaallaha laf dhabarta u ah dhismaha wadada Ceerigaabo, “Madaxwayne halkan waxa aan soo maray 11 bilood ka hor bishii December ee halkan lay magacaabay, safarkii iigu horeeyeybay ahayd waxaanan soo maray iyadoo wadada jid cadaha ahi soo marayso ilaa 2KM oo halka imika daamurku yaalo-na waxay ahayd meel imika 14KM u jirta Ceerigaabo oo waxa la yidhaahdaa Ceel-dhadhaable oo halkaasaanu taagnayn maantana waxay maraysaa halkaa aynu marayno oo waataa wadadii Ceel-afwayn wax yar bay u jirtaa.
